Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

iepirkuma komisijas

2025. gada 10. februāra sēdē

Iepirkuma procedūras

**““Unimog” sliežu ceļu kopšanas kravas automašīnas un aprīkojuma apkope un remonts”**

Identifikācijas Nr.RS/2025/11

**NOLIKUMS**

**Rīga**

**2025**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
   1. Iepirkuma priekšmets – “Unimog” sliežu ceļu kopšanas kravas automašīnas un aprīkojuma apkope un remonts.
   2. Iepirkuma procedūras veids – atklāta iepirkuma procedūra (turpmāk – iepirkuma procedūra) saskaņā ar Pasūtītāja Iepirkuma nolikumu.
   3. CPV kods - 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi), Papildu CPV kods: 50114000-7 (Smago automobiļu remonta un tehniskās apkopes pakalpojumi).
   4. Iepirkuma paredzamā līguma cena: 80 000,00 EUR neieskaitot pievienotās vērtības nodokli (turpmāk – PVN).
   5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
3. **Iepirkuma identifikācijas numurs:** RS/2025/11.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Pretendenti**
   1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un ir tiesīgs piedāvāt sniegt nolikumā paredzēto pakalpojumu, un, iesniedzot piedāvājumu, apliecinās spējas sniegt šajā nolikumā minēto pakalpojumu, kā arī slēgt iepirkuma līgumu (turpmāk – iepirkuma līgums) ar tajā minētajiem noteikumiem.
   2. Piegādātājiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas iepirkuma līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
5. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Iepirkuma procedūras procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
   1. Iepirkuma procedūras piedāvājumi jāiesniedz **līdz 2025. gada 3. marta plkst. 15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
   6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.

**10.Piedāvājuma derīguma termiņš**

* 1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
  2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.

1. **Piedāvājuma sastāvs**
   1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
      1. pieteikuma, kas sagatavots atbilstoši 2. pielikuma paraugam;
      2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
      3. finanšu piedāvājuma, kas sagatavots saskaņā ar nolikuma 19.punkta un 4.pielikuma prasībām;
      4. tehniskā piedāvājuma, kas sagatavots atbilstoši nolikuma 20.punkta un 3.pielikuma prasībām.
2. **Piedāvājuma apjoms**
   1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.
   2. Piedāvājumu variantu iesniegšana šajā iepirkuma procedūrā nav pieļaujama.

**III INFORMĀCIJA PAR IEPIRKUMA PRIEKŠMETU**

1. **Pakalpojuma priekšmets un apjoms**
   1. Izpildītājs veic Pasūtītājam piederošo “Unimog” sliežu ceļu kopšanas kravas automašīnu un aprīkojuma apkopi un remontu (turpmāk – Pakalpojums), saskaņā ar iepirkuma procedūras nolikuma prasībām, tehnisko specifikāciju (1.pielikums) un iepirkuma līguma projekta (5.pielikums) noteikumiem.
   2. Transportlīdzekļu apkopes un remonta veicamo darbu saraksts norādīts tehniskajā specifikācijā (1.pielikums). Pakalpojuma sniegšanas kārtība norādīta tehniskajā specifikācijā un iepirkuma līguma projektā (5.pielikums). Nepieciešamības gadījumā, detalizētāku informāciju par transportlīdzekļu apkopju un remonta nosacījumiem un kārtību var saņemt, sazinoties ar Autostāvvietu un transporta saimniecības vadītāja vietnieku Sergeju Gusevu tel.nr. 67605843, 26195166 e-pasts: [sergejs.gusevs@rigassatiksme.lv](mailto:sergejs.gusevs@rigassatiksme.lv)).
2. **Līguma izpildes laiks un vieta**
   1. Pasūtītājs slēgs iepirkuma līgumu ar pretendentu pamatojoties uz iepirkuma līguma projektu (5.pielikums), pretendenta iesniegto piedāvājumu un saskaņā ar iepirkuma procedūras nolikumā noteiktajām prasībām.
   2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar iepirkuma procedūras nolikumā, tā pielikumos un iepirkuma procedūras uzvarētāja piedāvājumā ietverto informāciju.
   3. **Iepirkuma līguma darbības termiņš –** 4 (četri) gadi no iepirkuma līguma spēkā stāšanās dienas.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   2. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   3. Pasūtītājs veic pārbaudi un izslēdz Pretendentu no dalības iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   4. Pasūtītājs veic pārbaudi un izslēdz Pretendentu no dalības iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.

1. **Prasības profesionālās darbības veikšanā**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
   2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās iepirkuma līguma summas un šo darbu raksturojumu. Ja apvienība nolikumā noteiktajā kārtībā tiek atzīta par iepirkuma procedūras uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
2. **Prasības pretendenta tehniskajām un profesionālajām spējām**
   1. Pretendentam iepriekšējo 3 (trīs) gadu (2022., 2023., 2024. un 2025. gadā līdz piedāvājuma iesniegšanai) laikā ir vismaz 1 (viena) gada pieredze Unimog transportlīdzekļu remontu un apkopju nodrošināšanā.
   2. Pretendenta rīcībā jābūt servisam Rīgas pilsētas administratīvajā teritorijā vai servisam, kas atrodas ne vairāk kā 20 km rādiusā no Rīgas valstspilsētas administratīvās teritorijas robežas. Servisa centram jābūt aprīkotam ar mūsdienīgām diagnostikas iekārtām un citām specializētām ierīcēm un instrumentiem, lai nodrošinātu transportlīdzekļa apkopi un remonta pakalpojumus. Servisa centra rīcībā ir programmnodrošinājums ar pieejamām uzbūves / hidraulikas / pneimatikas shēmām, kas paredzēti “Unimog” transportlīdzekļiem un to aprīkojumam.
   3. Vismaz vienam servisa centra darbiniekam, kurš veiks remonta un apkopes darbus, ir jābūt “Unimog” transportlīdzekļu ražotāja vai tā pārstāvja izdotam sertifikātam vai citam dokumentam par iegūtām zināšanām “Unimog” transportlīdzekļu remontu veikšanā.
   4. Izpildītājam jābūt “Unimog” transportlīdzekļu ražotāja vai tā pārstāvja izsniegtam sertifikātam vai citam dokumentam kas apliecina, ka ir tiesības veikt “Unimog” transportlīdzekļu apkopes un remontus.
   5. Pretendentam ir spēkā esošais Valsts vides dienesta “C” kategorijas piesārņojošas darbības apliecinājums, kas izsniegts saskaņā ar 2010.gada 30.novembra Ministru kabineta noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
   6. Ja pretendents ir apvienība, tad vismaz vienam apvienības dalībniekam jāatbilst 17.1. -17.5. punktā noteiktajiem kritērijiem.

**V PRETENDENTA ATLASES DOKUMENTI**

**UN FINANŠU PIEDĀVĀJUMS**

1. **Pretendenta atlases dokumenti** 
   1. Lai noskaidrotu Pretendenta atbilstību Pasūtītāja izvirzītajām atlases prasībām, Pasūtītājs pārbaudīs par Pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
   2. Kopā ar piedāvājumu pretendentam jāiesniedz šādi “Pretendentu dokumenti”:
      1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
      2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
      3. Pretendentam jāiesniedz informācija par pretendenta pieredzi atbilstoši nolikuma 17.1.punktam, saskaņā ar tabulu:

|  |  |  |  |  |
| --- | --- | --- | --- | --- |
| **Nr.**  **p.k.** | **Pasūtītājs** | **Transportlīdzekļa marka** | **Līguma izpildes termiņš** | **Pasūtītāja kontaktpersona, amats, telefons** |
|  |  |  |  |  |
| … |  |  |  |  |

* + 1. Pretendentam jāiesniedz informāciju, kas apliecina, ka Pretendentam ir serviss Rīgas pilsētas administratīvajā teritorijā vai ne vairāk kā 20 km rādiusā no Rīgas pilsētas administratīvās teritorijas robežas un iesniedz apliecinājumu, ka serviss ir aprīkots ar mūsdienīgām diagnostikas iekārtām un citām specializētām ierīcēm un instrumentiem, un ka tā rīcībā ir atbilstošs servisa programmnodrošinājums, lai nodrošinātu transportlīdzekļu apkopes un remonta pakalpojumus, saskaņā ar nolikuma 17.2.punkā noteiktām prasībām.
    2. Pretendents iesniedz sertifikātu vai citu dokumentus (diploms, apliecības, atļaujas, apliecinājums, izziņa u.tml.), kas apliecina darbinieka atbilstību nolikuma 17.4.punktam, kā arī iesniedz speciālistu sarakstu atbilstoši noteiktajai tabulai:

|  |  |  |
| --- | --- | --- |
| **Speciālists amats** | **Vārds, uzvārds** | **Pieredze, izglītība un kvalifikācija,** |
|  |  |  |

* + 1. Lai apliecināt Nolikuma 17.4.punktā noteikto, Pretendents iesniedz “Unimog” ražotāja sertifikātu vai citu “Unimog” ražotāja dokumentu (apliecinājums, izziņa u.tml.), kas apliecina, ka Pretendentam ir tiesības veikt “Unimog” transportlīdzekļu apkopes un remontus.
    2. Pretendentam jāiesniedz informācija par spēkā esošu Valsts vides dienesta ”C” kategorijas piesārņojošas darbības atļauju atbilstoši iepirkuma procedūras nolikuma 17.5.punkta prasībai.
  1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
  2. Apliecinot atbilstību prasībām attiecībā uz Pretendenta tehniskajām un profesionālajām spējām, Pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
  3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 EUR bez PVN, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās iepirkuma līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
  4. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

1. **Finanšu piedāvājums**
   1. Finanšu piedāvājums jāsagatavo saskaņā ar Finanšu piedāvājuma formu (4.pielikums). Finanšu piedāvājumā norādītajās cenās ietilpst: pakalpojumu vērtība, nodokļi (izņemot pievienotās vērtības nodokli), nodevas u.c.
   2. Piedāvājumā nedrīkst būt svītrojumi, labojumi. Cenas jānorāda ar ne vairāk kā divām zīmēm aiz komata.
2. **Tehniskais piedāvājums**
   1. Tehniskais piedāvājums jāsagatavo saskaņā ar Tehniskā piedāvājuma formu (pielikums Nr. 3) forma.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota Iepirkuma komisija.
   2. No sākuma Iepirkuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
   4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, Iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
   6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
   7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
   8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   9. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
   1. Piedāvājuma izvēles kritērijs ir saimnieciski visizdevīgākais piedāvājums. Saimnieciski visizdevīgākā piedāvājuma, izvērtēšanas kritēriji un to skaitliskās vērtības:

|  |  |
| --- | --- |
| **Kritērija nosaukums** | **Kritēriju maksimālā vērtība** |
| **A** - Vienas darba stundas cena, EUR bez PVN   * Formula A = 15 x (Ax/Ay), kur:   A – pretendenta iegūtais punktu skaits;  15 – noteiktais maksimālais punktu skaits cenai;  Ax – lētākā piedāvājuma cena;  Ay – vērtējamā pretendenta piedāvājuma cena. | **15** |
| **B** - Kopējā gabaldarbu (fiksētā)[[1]](#footnote-2) cena EUR bez PVN   * Formula B = 67 x (Bx/By), kur:   B – pretendenta iegūtais punktu skaits;  67 – noteiktais maksimālais punktu skaits cenai;  Bx – lētākā piedāvājuma cena;  By – vērtējamā pretendenta piedāvājuma cena. | **67** |
| **C** - Atlaide automašīnu rezerves daļām un materiāliem procentos (%)   * Formula C = 15 x (Cx/Cy), kur:   C – pretendenta iegūtais punktu skaits;  15 – noteiktais maksimālais punktu skaits;  Cx – vērtējamā pretendenta piedāvātā atlaide;  Cy –lielākā piedāvātā atlaide. | **15** |
| D - Vienas darba stundas cena (Tehniskā palīdzība ar izbraukšanu pie Pasūtītāja (Rīgas valstspilsētas administratīvajā teritorijā), EUR bez PVN   * Formula D = 3 x (Dx/Dy), kur:   D – pretendenta iegūtais punktu skaits;  3 – noteiktais maksimālais punktu skaits cenai;  Dx – lētākā piedāvājuma cena;  Dy – vērtējamā pretendenta piedāvājuma cena. | **3** |
| Maksimālais iespējamais punktu skaits: | **100** |

22.2.Piešķiramo kopējo punktu skaitu (S) aprēķina pēc šādas formulas:

**S = A + B + C+D**

* 1. Par saimnieciski visizdevīgāko piedāvājumu Komisija atzīs piedāvājumu, kurš ieguvis visaugstāko galīgo skaitlisko vērtējumu (punktu skaitu) un kurš atbilst visām nolikuma prasībām.
  2. Ja ir iesniegti divi vai vairāki piedāvājumi ar vienādu visaugstāko galīgo skaitlisko vērtējumu (punktu skaitu), priekšroka tiks dota Pretendentam, kuram izšķirošais piedāvājuma izvēles kritērijs būs (B) zemākā kopējā gabaldarbu (fiksētā) cena. Izšķirošais kritērijs, ja, tomēr, iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.

1. **Lēmumu pieņemšanas kārtība un pretendentu informēšana**

23.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.

23.2. Komisija lēmumu par iepirkuma procedūras rezultātiem pieņem ar balsu vairākumu. Ja Komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.

* 1. Lēmumu par iepirkuma procedūras rezultātiem pieņem Iepirkuma komisija saskaņā ar nolikuma 22.punktā noteikto piedāvājumu izvēles kritēriju.
  2. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
  3. Pēc lēmuma pieņemšanas visi Pretendenti 5 (piecu) darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**
   1. Iepirkuma komisijas lēmums un paziņojums par iepirkuma procedūras uzvarētāju ar kuru tiks slēgts iepirkuma līgums, ir pamats iepirkuma līgumu sagatavošanai. Iepirkuma Līgums tiek slēgts uz Pretendenta piedāvājuma pamata atbilstoši līguma projektam, kas pievienots nolikumam kā 5.pielikums.
   2. Ja izraudzītais Pretendents atsakās slēgt iepirkuma līgumu ar Pasūtītāju vai neparaksta to 5 (piecu) darba dienu laikā pēc iepirkuma līguma saņemšanas (neparakstīšana šādā gadījumā tiek uzskatīta par atsacīšanos slēgt iepirkuma līgumu), Iepirkuma komisija pieņem lēmumu slēgt iepirkuma līgumu ar nākamo Pretendentu, kurš iesniedzis iepirkuma procedūras nolikumam atbilstošu saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
   3. Ja tiek pieņemts lēmums slēgt iepirkuma līgumu ar nākamo Pretendentu, kurš piedāvājis nolikumam atbilstošu saimnieciski visizdevīgāko piedāvājumu, bet tas atsakās slēgt iepirkuma līgumu vai neparaksta to 5 (piecu) darba dienu laikā pēc iepirkuma līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **PIELIKUMI**

1. pielikums – Tehniskā specifikācija;

2. pielikums – Pieteikuma forma;

3.pielikums – Tehniskā piedāvājuma forma;

4.pielikums – Finanšu piedāvājuma forma;

5.pielikums – Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

1. pielikums

Iepirkuma procedūras nolikumam

““Unimog” sliežu ceļu kopšanas kravas automašīnas un aprīkojuma apkope un remonts”

identifikācijas Nr. RS/2025/11

**TEHNISKĀ SPECIFIKĀCIJA[[2]](#footnote-3)**

“Unimog” sliežu ceļu kopšanas kravas automašīnas un aprīkojuma apkope un remonts

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk – Pasūtītājs).

**Vispārējais iepirkuma priekšmeta apraksts:** Izpildītājs apņemas sniegt Pasūtītājam kvalitatīvus “Unimog” automašīnas (turpmāk - transportlīdzekļa) un to iekārtu apkopes un remontus, ieskaitot hidraulisko un pneimatisko iekārtu apkopi[[3]](#footnote-4).

**Darbu izpildes vieta:** Apkopes unremontdarbi tiek veikti remontu remontdarbnīcā (servisā), kas atrodas Rīgas pilsētas robežās vai ne tālāk kā 20 km attālumā no Rīgas administratīvās teritorijas.

**Līguma darbības termiņš:** 4 (četri) gadi.

**Transportlīdzekļi, kuriem nepieciešams nodrošināt apkopi un remontu:**

|  |  |  |
| --- | --- | --- |
| **Sliežu ceļu kopšanas kravas automašīnas** | | |
| **Nr.p.k.** | 1 | 2 |
| **Reģistrācijas numurs** | VR3667 | KT1065 |
| **Marka/Modelis** | UNIMOG U400 | UNIMOG U423 |
| **Izlaides gads** | 2011 | 2017 |
| **Hidrauliskais aprīkojums** | Speciālais aprīkojums | Speciālais aprīkojums |
| **Transportlīdzekļa šasijas numurs** | WDB4051231V226581 | WDB4051251V245758 |
| **Uzstādītās hidrauliskās iekārtas ražotājs, modelis, identifikators** | G. Zwiehoff GmbH | G. Zwiehoff GmbH |
| **Uzstādītās hidrauliskās iekārtas numurs/šasijas numurs** | 4060 | WDB4051251V245758 |

**1. Darbu izpildes kārtība:**

* 1. Pasūtītāja kontaktpersona piesaka Izpildītājam nepieciešamību veikt remonta un tehniskās apkopes darbus (turpmāk – Darbi) ar pieteikumu elektroniski (turpmāk - e-pasts), pieteikuma saskaņojumu nosūtot elektroniski uz Izpildītāja e-pastu. Izpildītājs ne vēlāk kā vienas darba dienas laikā sniedz apstiprinājumu par remontu vai apkopoju plānoto izpildes laiku.
  2. Izpildītājs pieņem transportlīdzekli servisa centrā Darbu veikšanai abpusēji saskaņotam plānotajam remonta laikam, bet ne vēlāk kā 5 (piecu) darba dienu laikā no attiecīgā pieteikuma saņemšanas brīža.
  3. Darbu izpildes maksimālais termiņš ir 5 (piecas) darba dienas no apstiprinājuma pēc defektācijas un izmaksu saskaņošanas, ja nav nepieciešama rezerves daļu piegāde.
  4. Darbu izpildes maksimālais termiņš ne ilgāk kā 20 (divdesmit) darba dienas, ja nepieciešama rezerves daļu piegāde. Ja rezerves daļu piegādes dēļ Darba izpildes termiņu nepieciešams pagarināt, Izpildītājam, izmantojot elektroniskos saziņas līdzekļus, jāvienojas ar Pasūtītāju par Darba izpildes termiņa pagarināšanu.
  5. Transportlīdzekli Izpildītāja servisa centrā nodod transportlīdzekļa vadītājs, uzrādot transportlīdzekļa reģistrācijas apliecību. Transportlīdzekļa nodošanu Izpildītājam apliecina pieņemšanas - nodošanas akts vai darba uzdevums, kuru sagatavo Izpildītājs, un kuru parakstījuši transportlīdzekļa vadītājs un Izpildītāja servisa pārstāvis. Pieņemšanas – nodošanas aktā ir jānorāda pieņemtā transportlīdzekļa marka, modelis un valsts reģistrācijas numurs, degvielas atlikums tvertnē, transportlīdzekļa odometra rādījums. Pieņemšanas - nodošanas akts vai darba uzdevums tiek sagatavots 2 (divos) eksemplāros. Viens eksemplārs tiek nodots Izpildītājam un viens Pasūtītājam. Ja nav iespējams transportēt transportlīdzekli uz Izpildītāja servisu, Izpildītājs ir tiesīgs veikt remontu pie Pasūtītāja vai transportlīdzekļa atrašanās vietā pēc tam, kad tiek izpildīti tehniskās specifikācijas 1.7. un 1.8.punkta nosacījumi.
  6. Izpildītājs iekārtu defektāciju, remontu un apkopes veic saskaņā ar ražotāja noteiktajiem standartiem.
  7. Izpildītājs sagatavo Darbu aktu (remonta tāmi), kurā iekļauts darbu apraksts, materiālu un rezerves daļu izmaksas (t.sk. piedāvāto rezerves daļu ražotāju, rezerves daļu nosaukumu un cenu), ko e-pastā iesniedz Pasūtītāja pilnvarotajai personai 3 (trīs) darba dienas laikā no transportlīdzekļa pieņemšanas servisā. Darbus var uzsākt tikai pēc tam, kad saņemts elektronisks saskaņojums no Pasūtītāja pilnvarotās personas.
  8. Izpildītājs nodrošina transportlīdzekļa remontam nepieciešamo rezerves daļu un materiālu pasūtīšanu bez priekšapmaksas.
  9. Pēc iepriekšējas saskaņošanas ar Pasūtītāju, Izpildītājs Darbu izpildē var izmantot ne tikai konkrēta ražotāja oriģinālās rezerves daļas, bet arī analogas rezerves daļas, kas atbilst iekārtu ražotāja prasībām. Īpašos gadījumos, ņemot vērā transportlīdzekļa marku un tehnisko specifiku, var tikt uzstādītas atjaunotas vai lietotas rezerves daļas, kuru izmaksas iepriekš ir jāsaskaņo ar Pasūtītāja pilnvaroto personu 1.7.punktā noteiktajā kārtībā.
  10. Transportlīdzekļu un iekārtu remonta darbu izpildes gaitā Izpildītājs informē Pasūtītāju par papildus atklātajiem jebkāda veida defektiem, to novēršanai nepieciešamo remonta darbu izmaksām un uzsāk darbus tikai pēc saskaņošanas ar Pasūtītāja pilnvaroto personu elektroniski.
  11. Pēc Darbu veikšanas Izpildītāja servisa pārstāvis nodod transportlīdzekli Pasūtītāja kontaktpersonai vai transportlīdzekļa vadītajam, kurš uzrāda atbilstošā transportlīdzekļa tehnisko apliecību un parakstās par transportlīdzekļa saņemšanu pieņemšanas – nodošanas aktā vai darba uzdevumā. Darbu pieņemšanas - nodošanas aktā vai darba uzdevumā Izpildītājs norāda transportlīdzekļa identificējošu informāciju, datumu, kad transportlīdzeklis pieņemts servisā, un datumu, kad transportlīdzeklis tiek nodots Pasūtītāja kontaktpersonai vai transportlīdzekļa vadītājam, transportlīdzekļa marka, modelis un valsts reģistrācijas numurs, degvielas atlikums tvertnē, transportlīdzekļa odometra rādījums. Pieņemšanas - nodošanas akts vai darba uzdevums tiek sagatavots 2 (divos) eksemplāros. Viens eksemplārs tiek nodots Izpildītājam un viens Pasūtītājam.
  12. Izpildītājs sagatavo pavadzīmi 2 (divos) eksemplāros, viens eksemplārs tiek nodots Izpildītājam un viens Pasūtītājam. Pavadzīmē tiek norādīta transportlīdzekļa identificējoša informācija un veikto Darbu uzskaitījums (apraksts), norāde par to, ka transportlīdzeklim ir veikti saskaņotie darbi. Izpildītājs ir materiāli atbildīgs par Pasūtītāja transportlīdzekļiem no to pieņemšanas līdz nodošanas brīdim.
  13. Pēc rezerves daļu (detaļu) nomaiņas Izpildītājs pēc atsevišķa Pasūtītāja pieprasījuma nodrošina nomainīto (bojāto) rezerves daļu uzrādīšanu Pasūtītāja pilnvarotajai personai 5 (piecu) darba dienu laikā no izpildīto Darbu pieņemšanas - nodošanas akta parakstīšanas.
  14. Gadījumā, ja Pasūtītājs nepiekrīt attaisnojuma dokumentā norādītajam Darbu apjomiem vai izmaksām un veikto darbu kvalitātei, tas neparaksta attaisnojuma dokumentu. Šajā gadījumā Pasūtītājs 5 (piecu) darba dienu laikā no attaisnojuma dokumenta saņemšanas rakstiski iesniedz Izpildītajam iebildumus.
  15. Izpildītājs nodrošina transportlīdzekļu salona tīrību pēc Darbu pabeigšanas. Ja Pasūtītājs, pieņemot transportlīdzekli, konstatē netīru vai bojātu salonu, par to tiek ierakstīts pieņemšanas - nodošanas aktā un Izpildītājs nodrošina salona iztīrīšanu/bojājumu novēršanu par saviem līdzekļiem 3 (trīs) darba dienu laikā no dokumenta parakstīšanas.
  16. Atsevišķus Darbus, ja tam ir objektīvs pamatojums, iepriekš elektroniski saskaņojot ar Pasūtītāja pilnvaroto personu, Izpildītājs drīkst veikt citā servisa centrā Rīgas pilsētas robežās vai ne tālāk kā 20 km attālumā no Rīgas administratīvās teritorijas. Ja Izpildītājs veic Darbus citā servisa centrā, Izpildītājs uz sava rēķina, izmantojot savus resursus un tehniku, nogādā transportlīdzekli uz servisa centru, kā arī nogādā to atpakaļ. Pasūtītājam no remonta atpakaļ jāsaņem transportlīdzeklis tajā servisa centrā, kurā transportlīdzeklis tika nodots.
  17. Izpildītājs nodrošina servisa centra darba laiku vismaz no plkst. 9.00 līdz plkst.17.00 valsts noteiktajās darba dienās.

**2. Garantija**

* 1. Garantijas nosacījumi ir attiecināmi uz remonta laikā uzstādītām jaunām oriģinālām rezerves daļām vai uz jaunām analogām rezerves daļām, gan arī uz pašiem remonta un apkopes laikā veiktajiem darbiem (remonta darbu garantija ir jāsaprot tādējādi, ka iekārtai vai tās elementam, kuram veikti remonta darbi, pēc remonta darbiem ir jāstrādā, ja nerodas citi defekti, kas netika remontēti konkrētā remonta laikā).
  2. Izpildītājs nodrošina garantiju:
     1. hidraulisko iekārtu un aprīkojuma remonta darbiem – vismaz 3 (trīs) mēneši no attaisnojuma dokumenta abpusējas parakstīšanas dienas;
     2. jaunām oriģinālām rezerves daļām – vismaz 12 (divpadsmit) mēneši no attaisnojuma dokumenta parakstīšanas brīža;
     3. jaunām analogām rezerves daļām – vismaz 12 (divpadsmit) mēneši no attaisnojuma dokumenta parakstīšanas brīža;
     4. atjaunotām rezerves daļām – vismaz 6 (seši) mēneši no attaisnojuma dokumenta parakstīšanas brīža.

2. pielikums

Iepirkuma procedūras nolikumam

““Unimog” sliežu ceļu kopšanas kravas automašīnas un aprīkojuma apkope un remonts”

identifikācijas Nr. RS/2025/11

**PIETEIKUMA FORMA**

**Pieteikums**

**Iepirkuma procedūrā ““Unimog” sliežu ceļu kopšanas kravas automašīnas un aprīkojuma apkope un remonts”**

identifikācijas Nr. RS/2025/11

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālruņa numurs** |  |
| **E-pasta adrese** |  |

1. **PIETEIKUMS**

Iepazinušies ar Iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu Iepirkuma procedūrā un apliecinām savu atbilstību Iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar Iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus Iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir -\_\_\_\_\_\_\_\_\_\_\_\_\_\_\_\_\_ [[4]](#footnote-5)

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

Pielikums Nr. 3

Iepirkuma procedūras nolikumam

““Unimog” sliežu ceļu kopšanas kravas automašīnas un aprīkojuma apkope un remonts”

identifikācijas Nr. RS/2025/11

**Tehniskais piedāvājums**

**“Unimog” sliežu ceļu kopšanas kravas automašīnas un aprīkojuma apkope un remonts**

Pretendenta nosaukums:\_\_\_\_\_\_\_\_\_\_\_\_\_\_\_\_\_

**Tehniskais piedāvājums**

|  |  |  |
| --- | --- | --- |
| **Nr.p.k.** | **Nosaukums** | **Pretendenta**  **apraksts par tehnisko piedāvājumu** |
| **1.** | **Servisa pakalpojumi** | |
| 1.1. | Autoatslēdznieka pakalpojumi (visi darbi, kas saistīti ar transportlīdzekļa ritošas daļas, dzinēja un transmisijas remontiem). |  |
| 1.2. | Elektroiekārtu remonts un diagnostika (visi darbi, kas saistīti ar transportlīdzekļa un to agregātu elektroniku un elektrības ķēdēm). |  |
| 1.3 | Hidraulisko un pneimatisko iekārtu un mezglu pārbaude un remonts. |  |
| 1.3 | Piekares dinamiskā pārbaude. |  |
| 1.4 | Riepu montāža un balansēšana. |  |
| 1.5 | Riteņu sagāzuma un savirzes regulēšana. |  |
| 1.6. | Virsbūves remonts (visi darbi, kas saistīti ar transportlīdzekļa virsbūves remontiem, pulēšana un c., sagatavot virsbūves detaļas krāsošanas darbiem). |  |
| 1.7. | Virsbūves krāsošana (visi darbi, kas saistīti ar transportlīdzekļa krāsošanas darbiem, krāsas vai lakas uznešana uz iepriekš apstrādātam detālam). |  |
| 1.8. | Autoevakuatora pakalpojumi, kravnesība 18 t. (var piesaistīt ārpakalpojumu sniedzēju) |  |
| 1.9. | Metināšanas darbi. |  |
| 1.10. | Tehniskā palīdzība ar izbraukšanu pie Pasūtītāja Rīgas valstspilsētas administratīvajā teritorijā. |  |
| **2.** | **Tehniskais aprīkojums remonta zonā** | |
| 2.1. | Stacionārs piekares dinamiskās pārbaudes stends aprīkots ar ass spēles detektoru:   * plākšņu griešanās mehānismu, * plākšņu virzāmo mehānismu, * stacionāru šķērsdomkratu. |  |
| 2.2. | Bremžu pārbaudes stends |  |
| 2.3. | Riteņu sagāzuma un savirzes regulēšanas stends |  |
| 2.4. | Metināmais aparāts: pusautomāts, argona, gāzes |  |
| 2.5. | Datordiagnostikas iekārta |  |
| 2.6. | Stacionāra virpa (virpošanas darbu veikšanai) |  |
| 2.7. | Min. 2 (divas) remonta bedres vai analogs autopacēlājs |  |
| 2.8. | Dīzeļdegvielas sistēmas sākotnējās diagnostikas iekārta |  |
| 2.9. | Starteru un ģeneratoru sākotnējās diagnostikas stends |  |
| 2.10 | Hidraulikas sistēmas testēšanas iekārtas (ierīces) |  |

**Tehniskās prasības pakalpojumam**

|  |  |  |
| --- | --- | --- |
| **Nr.p.k.** | **Tehniskās prasības (minimālās)** | **Pretendenta piedāvājums** |
| 1. | Servisa centra pieejamība | *<norāda servisa nosaukumu un adresi>* |
| 2. | Datorizētu remontu un tehnisko apkopju informatīvo sistēmu automašīnām, ieskaitot servisa vēstures datu, uzglabāšana līguma darbības laikā. | *<pretendents norāda*  *datorprogrammu>* |
| 3. | Servisa centrs ir aprīkots ar programmnodrošinājumu - auto tehniskās informācijas datorprogrammu, ar kuru tiek noteiks transportlīdzekļa remontdarbu laiks, vai arī pretendentam ir katalogs vai cits reglamentējošs dokuments, kurā ir noteikti dažādu darbu veikšanai noteiktais laiks vai izmaksas. | *<pretendents norāda*  *datorprogrammu, ar kuru strādā,*  *vai iesniedz katalogu vai citu*  *reglamentējošu dokumentu*  *prasības apliecināšanai>* |
| 4. | Servisa centrs atrodas Rīgas pilsētas administratīvajā teritorijā vai 20 km rādiusā no Rīgas pilsētas administratīvās teritorijas robežas. | *Adrese:*  *Attālums km\_\_\_\_\_\_\_\_\_\_\_\_\_\_\_\_*  *(norādot faktisko attālumu km pa ceļu /ielu tīklu)* |
| 5. | Iespēja iebraukt boksos ar specializētajiem transportlīdzekļiem ar paaugstināto virsbūves izpildījumu. | *<norāda vārtu izmērus>* |
| 6. | Servisa centrs nodrošina, ka vienlaicīgi tas spēj veikt vismaz 2 (divus) transportlīdzekļu remontus un/vai tehniskās apkopes darbus. |  |
| 7. | Filtru, eļļu, akumulatoru un citu rezerves daļu un ekspluatācijas materiālu (palīgmateriāli, aksesuāri, eļļas, smērvielas) utilizācija bez maksas. |  |
| 8. | Transportlīdzekļu uzglabāšana un atbildība apsargātā, apgaismotā un norobežotā autostāvvietā bez maksas. |  |
| 9. | Gadījumā, ja pakalpojuma izpildē ir nepieciešams testa brauciens, tad testa brauciens nedrīkst pārsniegt 10 km. |  |

Paraksts:

Vārds, uzvārds:

Amats:

Pielikums Nr. 4

Iepirkuma procedūras nolikumam

““Unimog” sliežu ceļu kopšanas kravas automašīnas un aprīkojuma apkope un remonts”

identifikācijas Nr. RS/2025/11

**FINANŠU PIEDĀVĀJUMA FORMA  
Iepirkuma procedūrā ““Unimog” sliežu ceļu kopšanas kravas automašīnas un aprīkojuma apkope un remonts”**

identifikācijas Nr. RS/2025/11

|  |  |  |
| --- | --- | --- |
| Pretendenta nosaukums: \_\_\_\_\_\_\_\_  Transportlīdzekļu remontu un tehniskās apkopes veidi un to izcenojumi. | | |
| 1. **Vienas darba stundas izmaksas** | |  | |
|  |  |  | |
| **Nr. p.k.** | **Darbu nosaukums** | **Vienas darba stundas cena euro (bez PVN)** | |
| **1.** | **Transportlīdzekļa apkopes darbi** |  | |
| **2.** | **Auto atslēdznieka darbi** |  | |
| 2.1 | Dzinēja un dzinēja mezglu remontu darbi |
| 2.2 | Transmisijas un spēka pārvadu mezglu remontu darbi |
| 2.3 | Ritošās daļas, amortizācijas un piekares mezglu remontu darbi |
| 2.4 | Bremžu sistēmas mezglu remontu darbi |
| 2.5 | Ieplūdes / izplūdes sistēmas mezglu remontu darbi |
| 2.6 | Degvielas sistēmas mezglu remontu darbi |
| 2.7 | Dzesēšanas sistēmas remontu darbi |
| **3.** | **Elektroiekārtu remontdarbi** |  | |
| 3.1 | Elektrosistēmas mezglu remontu darbi |
| 3.2 | Kondicionētāja sistēmas remontu darbi |
| **4.** | **Virsbūves detaļu remontu darbi (t.sk. izjaukšana, metināšana, ģeometrijas atjaunošana u.c. darbi)** |  | |
| **5.** | **Virsbūves detaļu krāsošana ar sagatavošanas darbiem** |  | |
| **6.** | **Hidraulisko un pneimatisko iekārtu un aprīkojuma defektācija, remonts un apkope** |  | |
| **7.** | **Izmaksas par citiem iepriekš neminētajiem darbiem** |  | |
| **A** | **Vienas darba stundas vidējā cena\*, EUR bez PVN** |  | |
| \* Punktu aprēķinam kritērijā “A” tiks izmantota vidējā vienas darba stundas cena, ja cenu piedāvājuma izmaksu 1.daļā tiks norādītas dažādas darba stundas cenas.   1. **Izmaksas par gabaldarbu jeb fiksētā cena neskaitot rezerves daļas un materiālus**   **Tabula 2.1.** | | | |
| **Nr. p.k.** | **Diagnostikas darbi** | **Cena par norādītā darba pilnu izpildi euro (bez PVN)** | |
| 1 | Motora diagnostika |  | |
| 2 | Transmisijas un spēka pārvadu mezglu diagnostika |  | |
| 3 | Ritošās daļas, amortizācijas un piekares diagnostika |  | |
| 4 | Bremžu sistēmas diagnostika uz stenda |  | |
| 5 | Ieplūdes / izplūdes sistēmas mezglu diagnostika |  | |
| 6 | Degvielas sistēmas diagnostika |  | |
| 7 | Elektrosistēmas diagnostika |  | |
| 8 | Kondicionētāja sistēmas diagnostika |  | |
| 9 | Dzesēšanas sistēmas diagnostika |  | |
| 10 | Izplūdes gāzu sastāva diagnostika |  | |
|  | **Kopā** **EUR bez PVN:** |  | |

**Tabula 2.2.**

|  |  |  |  |  |
| --- | --- | --- | --- | --- |
| **Nr. p.k.** | **Regulēšanas darbi** | **Reižu skaits, cik daudz reizes paredzēts izmantot pakalpojumu vienam transportlīdzeklim līguma darbības laikā\*\*** | **Cena par 1(vienu) pakalpojuma reizi euro (bez PVN)** | **Cena par norādītā darba pilnu izpildi euro (bez PVN)** |
| 1 | Riteņu ģeometrijas regulēšana | 2 |  |  |
| 2 | Priekšējo pamata lukturu augstuma regulēšana | 2 |  |  |
| **Kopā EUR bez PVN:** | | | |  |

**Tabula 2.3.**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Gabaldarbu remontdarbi** | **Reižu skaits, cik daudz reizes paredzēts izmantot pakalpojumu vienam transportlīdzeklim līguma darbības laikā\* (A)** | **Vienas darba stundas cena (Eur/h) (B)** | **Normstundas (h) (C)** | **Cena par norādītā darba pilnu izpildi euro (bez PVN) = (AxBxC)** |
| 1 | Eļļas maiņa motoram (ietver – eļļas maiņu, eļļas filtra maiņu, gaisa filtra maiņu) | 2 |  |  |  |
| 2 | Salona filtra maiņa | 2 |  |  |  |
| 3 | Degvielas filtra maiņa | 2 |  |  |  |
| 4 | Dzinēja piedziņas siksnu maiņa ar visiem spriegotājiem | 2 |  |  |  |
| 5 | Kondicionētāja sistēmas uzpilde | 2 |  |  |  |
| 6 | Dzesēšanas sistēmas šķidruma maiņa | 2 |  |  |  |
| 7 | Transportlīdzekļa pārbaude un sagatavošana pirms tehniskās apskates (ieskaitot bremžu spēka vienmērīguma sadales pārbaude un izplūdes gāzu sastāva pārbaude) | 2 |  |  |  |
| 8 | Degvielas sistēmas remonts | 2 |  |  |  |
| 9 | Pārnesumu kārbas noņemšana / uzlikšana sajūga komplekta maiņa (disks, kurvis, spararats, izspiedēja gultnis) (tikai transportlīdzekļiem ar mehānisko pārnesumu kārbu) | 1 |  |  |  |
| 10 | Bremžu sistēmas remonts vienai asij | 2 |  |  |  |
| 11 | Vējstikla maiņa | 2 |  |  |  |
| **Kopā EUR bez PVN:** | | | | |  |
| **B** | **Kopā par visiem uzskaitītajiem gabaldarbiem (tabula 2.1 + tabula 2.2.+ tabula 2.3):** | | | |  |

**\*Reižu skaits, cik daudz reizes paredzēts izmantot pakalpojumu vienam transportlīdzeklim četros gados** – skaits ir norādīts prognozējamais, pakalpojumu reizes var mainīties pēc nepieciešamības.

**Tabula 2.4.**

|  |  |  |
| --- | --- | --- |
| **Nr. p.k.** | **Darbu nosaukums** | **Vienas darba stundas cena EUR bez PVN (D)** |
| **1.** | Tehniskā palīdzība ar izbraukšanu pie Pasūtītāja Rīgas valstspilsētas administratīvajā teritorijā. |  |

**Vērtēšanā izmantojamās summas:**

|  |  |
| --- | --- |
| **Nosaukums** | **Vērtējamā summa EUR bez PVN** |
| A - Vienas darba stundas cena, EUR bez PVN. |  |
| B - Kopējā gabaldarbu (fiksētā) [[5]](#footnote-6) cena EUR bez PVN. |  |
| D - Vienas darba stundas cena (Tehniskā palīdzība ar izbraukšanu pie Pasūtītāja), EUR bez PVN. |  |

|  |  |
| --- | --- |
| **Nosaukums** | **Procenti (%)** |
| C - Atlaide automašīnu rezerves daļām un materiāliem procentos (%) |  |

**Izmaksās par darba stundu un gabaldarbu jāiekļauj tikai darbs. Ja attiecīgā darba veida izpildei ir nepieciešami vairāki cilvēki, tad jānorāda cena par brigādes darba stundu. Par materiālu izmaksām tāme tiks saskaņota pirms darba uzsākšanas.**

Paraksts:

Vārds, uzvārds:

Amats:

5. pielikums

Iepirkuma procedūras nolikumam

““Unimog” sliežu ceļu kopšanas kravas automašīnas un aprīkojuma apkope un remonts”

identifikācijas Nr. RS/2025/11

LĪGUMA PROJEKTS

**LĪGUMS Nr.\_\_**  
“Unimog” sliežu ceļu kopšanas kravas automašīnas un aprīkojuma apkope un remonts

Rīgā,

*Datums skatāms laika zīmogā*

**Rīgas pašvaldības sabiedrība ar ierobežotu atbildību “Rīgas satiksme”,** vienotās reģistrācijas nr. 40003619950, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar valdes lēmumu, turpmāk – Pasūtītājs, no vienas puses un

**\_\_\_\_\_\_\_\_\_\_\_\_\_\_\_,** vienotais reģistrācijas nr. \_\_\_\_\_\_\_\_\_\_\_, tās \_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Izpildītājs, no otras puses, abi kopā turpmāk – Puses, pamatojoties uz Pasūtītāja organizētās iepirkuma procedūras Nr. RS/2025/11 ““Unimog” sliežu ceļu kopšanas kravas automašīnas un aprīkojuma apkope un remonts” rezultātiem, noslēdza šādu līgumu, (turpmāk – Līgums).

1. **LĪGUMA PRIEKŠMETS**
   1. Pasūtītājs uzdod, bet Izpildītājs ar saviem resursiem un saviem darbiniekiem apņemas veikt “Unimog” sliežu ceļu kopšanas kravas automašīnas un aprīkojuma (turpmāk – Transportlīdzekļi) apkopes un remonta pakalpojumus, saskaņā ar Līguma 1.pielikumā esošo Tehnisko specifikāciju un Līguma 2. pielikuma “Tehnisko piedāvājumu”, un Līguma 3.pielikuma Finanšu piedāvājumu, turpmāk tekstā – Pakalpojums, un Pasūtītājs veic apmaksu par saņemto Pakalpojumu atbilstoši Līguma noteikumiem.
   2. Pasūtītājs pasūta Pakalpojumu pēc faktiskās vajadzības, un tam nav pienākums veikt Pakalpojuma pasūtījumu par visu Līguma 2.1. punktā noteikto Līguma summu.
2. **LĪGUMA CENA UN NORĒĶINU KĀRTĪBA**
   1. Līguma kopējā summa ir EUR \_\_\_\_\_\_\_\_ (\_\_\_\_\_ *euro* un 00 centi) bez pievienotās vērtības nodokļa (turpmāk – PVN). Detalizētas izmaksas norādītas Līguma 3.pielikumā “Finanšu piedāvājums”.
   2. Apmaksu par kvalitatīvi veiktajiem Pakalpojumiem Pasūtītājs veic, pamatojoties uz Izpildītāja iesniegto rēķinu. Par pamatu rēķina izrakstīšanai kalpo Pušu pilnvaroto personu abpusēji parakstīts apkopes un/vai remonta izpildi apliecinošs dokuments – Pakalpojuma pieņemšanas – nodošanas akts (turpmāk – Akts). Apmaksu par Izpildītāja kvalitatīvi sniegtajiem Pakalpojumiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu.
   3. Par samaksas dienu uzskatāms bankas atzīmes datums Pasūtītāja maksājuma uzdevumā.
   4. Izpildītājam ir pienākums iesniegt Pasūtītājam rēķinus par sniegto Pakalpojumu, nosūtot elektroniski uz e-pasta adresi: [rekini@rigassatiskme.lv](mailto:rekini@rigassatiskme.lv).
   5. Izpildītājs izsniedz rēķinu Pasūtītājam par sniegto Pakalpojumu par katru atsevišķi remontam nodoto *transportlīdzekli* uzrādot veiktos darbus, remontā nodoto *transportlīdzekli.* Rēķins jānoformē atbilstoši spēkā esošo normatīvo aktu prasībām, papildus norādot šādu informāciju:
      1. Pasūtītāja pilnvarotās personas vārdu un uzvārdu, kas pieteikusi Pakalpojumu;
      2. *transportlīdzekļa* veidu, modeli, transportlīdzekļa valsts reģistrācijas numuru, šasijas Nr., odometra rādītājs;
      3. datumu, kad *transportlīdzeklis* nodots;
      4. remonta izpildes datumu;
      5. detalizēti pa pozīcijām izpildītos darbus un katram darbu veidam izpildes stundas, izmantotos materiālus un norādot izmantotās rezerves daļas ( oriģinālas/ analogas), un to izmaksas, norādot kādu remonta darbi veikti:
         1. Transportlīdzekļa apkopes darbi;
         2. Motora mezglu remonta darbi (t.sk. ieplūdes/izplūdes sistēmas mezglu remonta darbi, barošanas sistēmas mezglu remontu darbi, kondicionētāja sistēmas remontu darbi, dzesēšanas sistēmas remontu darbi);
         3. Transmisijas un spēka pārvadu mezglu remontu darbi;
         4. Ritošās daļas, amortizācijas un piekares mezglu remontu darbi;
         5. Bremžu sistēmas mezglu remonta darbi;
         6. Elektrosistēmas mezglu remontu darbi;
         7. Virsbūves detaļu remontu darbi (t.sk. izjaukšana, metināšana, ģeometrijas atjaunošana u.c. darbi),
      6. rēķina apmaksas datumu;
      7. Pasūtītāja piešķirto Līguma numuru.
   6. Pasūtītāja pilnvarotā persona 5 (piecu) darba dienu laikā pēc rēķina saņemšanas dienas, iepazīstas ar rēķinā iekļauto Pakalpojumu atbilstību Līguma nosacījumiem. Ja Pasūtītājs konstatē, ka rēķinā iekļautie Pakalpojumi neatbilst saņemtajiem, tas nosūta Izpildītājam iebildumus uz e-pasta adresi \_\_\_\_\_\_\_\_\_\_.
   7. Gadījumā, ja saskaņā ar Līguma 2.6.punktu Pasūtītāja iebildumi tiks atzīti par pamatotiem, Izpildītāja pienākums ir 2 (divu) darba dienu laikā anulēt kļūdaini izrakstīto rēķinu un sagatavot un nosūtīt Pasūtītājam labotu rēķinu par sniegtajiem Pakalpojumiem. Gadījumā, ja Puses 2 (divu) darba dienu laikā nevar vienoties par Pasūtītāja iesūtītajiem iebildumiem, Izpildītājs sagatavo un iesniedz Pasūtītājam rēķinu par sniegtajiem Pakalpojumiem bez pozīcijām, par kurām tika celti iebildumi. Par rēķinā neiekļauto pozīciju saturu, pēc Pušu savstarpējās vienošanās, Izpildītājs veic pārrēķinu un iekļauj to atsevišķā rēķinā, atbilstoši Pušu vienošanās nosacījumiem. Gadījumā, ja Pasūtītāja iebildumi nav saņemti 5 (piecu) darba dienu laikā no rēķina saņemšanas dienas, uzskatāms, ka Pasūtītājs rēķinu ir saņēmis un tam nav iebildumu par to.
   8. Pasūtītāja pilnvarotajai personai ir tiesības, ja netiek ievērotas Līguma 2.5.punktā noteiktās prasības, nepieņemt vai atgriezt rēķinu Izpildītājam tā noformēšanai atbilstoši Līguma 2.5. punkta prasībām vai neapmaksāt rēķinus par sniegtajiem Pakalpojumiem, kas veikti bez iepriekšējas saskaņošanas saskaņā ar Līguma 1.pielikuma nosacījumiem.
   9. Izpildītāja piedāvātā cena Tehniskā piedāvājuma (Līguma 2.pielikums) 1.8.punktā noteiktā autoevakuatora pakalpojumam nodrošināšanai nedrīkst pārsniegt vairāk kā par 10 % (desmit procentiem) attiecīgā pakalpojuma vidējās tirgus cenas Rīgas valstspilsētas teritorijā. Izpildītājam ir pienākums pēc Pasūtītāja pieprasījuma iesniegt paskaidrojumus un dokumentus, kas pamato cenu izcelsmi.
   10. Cenas, kuras Izpildītājs ir norādījis iepirkuma piedāvājumā, var tikt koriģētas vienu reizi gadā sākot ar 2026.gada \_\_\_.\_\_\_\_\_ (otro gadu pēc līguma noslēgšanas), vadoties no Latvijas Republikas Centrālās statistikas pārvaldes noteiktajiem patēriņa cenu indeksiem (pārmaiņām) pakalpojumiem iepriekšējā gadā, ja indeksa (pārmaiņu) svārstības ir vismaz 5 %. Cenu indeksus (pārmaiņas) nosaka vadoties no iepriekšējā pilnā ceturkšņa pirms piedāvājuma iesniegšanas datiem, salīdzinot ar attiecīgu pilno ceturksni pēc gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina. Ja Izpildītājs vēlas veikt cenu korekciju, Izpildītājs iesniedz Pasūtītājam rakstisku lūgumu, kuram pievieno Latvijas Republikas Centrālās statistikas pārvaldes izziņu.
3. **PAKALPOJUMA SNIEGŠANAS KĀRTĪBA**
   1. Izpildītājs apņemas sniegt kvalitatīvus Pakalpojumus saskaņā ar Līgumu un tā pielikumos noteikto.
   2. Izpildītājs nodrošina, ka speciālisti, kuri Līguma izpildes laikā veic Pakalpojumus, ir speciāli apmācīti.
   3. Izpildītājs apņemas pēc Pasūtītāja pilnvarotās personas pieprasījuma saņemšanas sniegt visu nepieciešamo informāciju par Pakalpojuma sniegšanas norisi un citiem jautājumiem, kas ir Izpildītāja rīcībā un attiecas uz Pakalpojuma izpildi.
   4. Izpildītājs uzņemas pilnu materiālo atbildību par Pasūtītāja īpašumu un/vai tam nodarītajiem mehāniskajiem bojājumiem.
   5. Pasūtītāja pilnvarota persona pasūta Pakalpojumu pēc faktiskās vajadzības, nosūtot Izpildītāja pilnvarotai personai pieprasījumu (turpmāk – Pieprasījums) uz elektronisko pasta adresi \_\_\_\_\_\_\_\_ vai informē telefoniski (tālr.Nr.\_\_\_\_\_\_\_\_\_) Izpildītāja pilnvaroto personu par Pieprasījuma nosūtīšanu.
   6. Transportlīdzekli Pakalpojuma izpildei nodod Pasūtītāja pilnvarotā persona vai Pasūtītāja darbinieks – Transportlīdzekļa vadītājs, uzrādot Izpildītāja pilnvarotai personai vadītāja apliecību un Transportlīdzekļa reģistrācijas apliecību. Izpildītājs pieņem Transportlīdzekli saskaņā ar Pieprasījumu, sagatavojot Transportlīdzekļa pieņemšanas – nodošanas aktu (sagatavo Izpildītājs), atbilstoši 3.25.punktam.
   7. Izpildītājam ir jānodrošina Pasūtītāja Transportlīdzekļa brīva iebraukšana remonta zonā.
   8. Izpildītājam ir pienākums Transportlīdzekli pieņemt servisa centrā **5 (piecu) darba dienu** laikā pēc Pasūtītāja pilnvarotās personas elektroniski (vai rakstiski) nosūtīta pieteikuma par remonta vai tehniskās apkopes darbu nepieciešamību.
   9. Izpildītājs **3 (trīs) darba dienas** laikā no transportlīdzekļa saņemšanas dienas veic Transportlīdzekļa tehniskā stāvokļa diagnostiku (defektāciju), sagatavo un nosūta Pakalpojuma izmaksu tāmi (turpmāk – Tāme) saskaņošanai Līguma 9.1.1.apakšpunktā norādītai Pasūtītāja pilnvarotai personai elektroniskā pasta veidā.
   10. Tāmē Izpildītājs norāda veicamo darbu nosaukumus, izpildes termiņu (dienās), Pakalpojuma izpildei paredzēto darba stundu skaitu un oriģinālo un/vai analogas rezerves daļu izmaksas par šo darbu veikšanu. Norādot ar tehniskajā specifikācijā - veicamo darbu nosaukumus, izpildes termiņu (datumu), darbu izpildei nepieciešamās darba stundas, paredzētās izmaksas, rezerves daļu izmaksas, izmantoto materiālu (piemēram, eļļas, antifrīzs, bremžu šķidrums un citi materiāli, kurus izmanto automašīnas agregātos) un palīgmateriālu (piemēram, autoķīmijas produkti, smērvielas un citi servisa materiāli, kurus izmanto darbu veikšanai) izmaksas un kopējās izmaksas par šo darbu veikšanu.
   11. Līguma 9.1.1.apakšpunktā norādītā Pasūtītāja pilnvarotā persona **2 (divu) darba dienu** laikā no Tāmes saņemšanas dienas:
       1. ja nav iebildumi par Tāmē norādīto, saskaņo Tāmi, nosūtot atbilstošu saskaņojumu uz Līguma 9.1.2.apakšpunktā norādītās Izpildītāja pilnvarotās personas e-pasta adresi;
       2. ja ir iebildumi par Tāmē norādīto, nesaskaņo Tāmi, precizē Pakalpojuma apjomu, izpildes termiņu un nosūta motivētus iebildumus uz Līguma 9.1.2.apakšpunktā norādītās Izpildītāja pilnvarotās personas e-pasta adresi.
   12. Tāmes nesaskaņošanas gadījumā Izpildītājs **1 (vienas) darba dienas** laikā no Pasūtītāja iebildumu izsūtīšanas dienas, iesniedz jaunu Tāmi, ņemot vērā Pasūtītāja izteiktos iebildumus. Atkārtoti sagatavotās Tāmes saskaņošana notiek saskaņā ar Līguma 4.10.punktā noteikto.
   13. Izpildītājs uzsāk Pakalpojuma sniegšanu tikai pēc Pasūtītāja pilnvarotās personas Tāmes saskaņojuma saņemšanas.
   14. Par visiem gadījumiem, kad nepieciešama rezerves detaļu pasūtīšana un Pakalpojuma izpildes termiņš balstīts uz rezerves daļu piegādātāju sniegtajām ziņām, kā arī par gadījumiem, kad darba gaitā jāmaina Pakalpojuma apjoms vai tas pārsniedz saskaņoto Tāmi, Izpildītājam nekavējoties, bet ne vēlāk ka 1 (vienas) darba dienas laikā no konstatācijas brīža jāinformē Pasūtītāja pilnvarotā persona un jāsaskaņo (e-pasta veidā) ar to turpmākā Pakalpojuma izpildes gaita.
   15. Pakalpojuma maksimālais izpildes termiņš ir **līdz 5 (piecām) darba dienām** no Pakalpojuma Tāmes saskaņošanas dienas, ja nav nepieciešama rezerves daļu piegāde.
   16. Darbu izpildes laiks ne ilgāk kā 20 (divdesmit) darba dienas, ja nepieciešama rezerves daļu piegāde. Ja rezerves daļu piegādes dēļ Pakalpojuma izpildes termiņu nepieciešams pagarināt, Izpildītājam, izmantojot elektroniskos saziņas līdzekļus, jāvienojas ar Pasūtītāju par Pakalpojuma izpildes termiņa pagarināšanu.
   17. Ja Izpildītājs nevar izpildīt Pakalpojumu **5 (piecu) darba dienu** laikā objektīvu iemeslu dēļ (rezerves daļu piegādes termiņi utt.), Izpildītāja pilnvarota persona rakstiski (nosūtot e-pastu) saskaņo ar Pasūtītāja pilnvaroto personu izpildes termiņa pagarināšanu.
   18. Izpildītājs nodrošina rezerves daļu un materiālu piegāde 48 (četrdesmit astoņu) stundu laikā no tāmes saskaņošanas brīža vai vienojoties ar Pasūtītāju par ilgāku laika periodu, ja 48 (četrdesmit astoņu) stundu laikā piegāde objektīvi nav iespējama.
   19. Pasūtītājam nav pienākums veikt samaksu par Pakalpojumiem, kurus Izpildītājs būs veicis bez Pasūtītāja pilnvarotās personas noteiktā saskaņojuma saņemšanas.
   20. Par Pakalpojuma izpildi tiek sagatavots un abpusēji parakstīts Pakalpojuma pieņemšanas – nodošanas akts. Pakalpojums uzskatāms par izpildītu ar Pakalpojuma pieņemšanas-nodošanas akta abpusējas parakstīšanas brīdi.
   21. Ja Izpildītājs neievēro Pakalpojuma izpildes termiņu, Pasūtītāja pilnvarota persona ir tiesīga nosūtīt Izpildītāja pilnvarotai personai rakstveida pretenziju.
   22. Izpildītājs pēc Transportlīdzekļa pieņemšanas remontā (Transportlīdzekļa pieņemšanas – nodošanas akta parakstīšanas) ir materiāli atbildīgs par Transportlīdzekļa saglabāšanu un tā tehnisko stāvokli līdz tās nodošanas brīdim Pasūtītājam.
   23. Pasūtītājam ir tiesības jebkurā Pakalpojuma izpildes stadijā veikt Pakalpojuma izpildes kontroli.
   24. Pēc Pakalpojuma izpildes Izpildītāja atbildīgā persona nodod Transportlīdzekli Pasūtītāja pilnvarotajai personai vai Pasūtītāja darbiniekam – Transportlīdzekļa vadītājam, kurš uzrāda atbilstošā Transportlīdzekļa reģistrācijas apliecību un Transportlīdzekļa pieņemšanas - nodošanas aktā parakstās par Transportlīdzekļa saņemšanu.
   25. Transportlīdzekļa pieņemšanas - nodošanas aktā jānorāda:
       1. Transportlīdzekļa pieņemšanas servisā datums un laiks, norādot Pasūtītāja pilnvarotās personas vai Transportlīdzekļa vadītāja vārdu, uzvārdu;
       2. laiks, kad Transportlīdzeklis tiek nodots Pasūtītāja pilnvarotajai personai vai Pasūtītāja darbiniekam – Transportlīdzekļa vadītājam;
       3. Transportlīdzekļa marku, modeli un valsts reģistrācijas numuru;
       4. Transportlīdzekļa odometra rādījums pieņemot un nododot;
       5. degvielas atlikums pieņemot un nododot;
       6. vizuālie defekti pieņemot un nododot;
       7. norāde par to, ka Transportlīdzeklis nodots darba kārtībā pēc remonta.

Izpildītājs kopā ar Transportlīdzekļa pieņemšanas - nodošanas aktu, Pasūtītāja pilnvarotajai personai vai Pasūtītāja darbiniekam – Transportlīdzekļa vadītājam nodod rēķinu, kurā tiek norādīts Pakalpojumu izpildes laikā izpildīto darbu un to normstundu skaits, izlietotās rezerves daļas un materiāli (norādot atbilstošas mērvienības un apjomu), norādot transportlīdzekļa marku, modelis, valsts numurs, odometra rādījums, līguma numurs, veiktā darba nosaukums, visas izmaksu pozīcijas, uzstādīto detaļu un apkopju materiālu nosaukums, to cena. Ja transportlīdzeklim tiek veikti apkopes darbi (eļļas, filtru maiņa, vai arī zobsiksnas maiņa), tad jānorāda automašīnas nobraukums, kad būtu veicama nākošā apkope.

* 1. Pasūtītājam ir tiesības pārbaudīt un nepieņemt Pakalpojumu un neparakstīt Pakalpojuma pieņemšanas – nodošanas aktu, ja Pakalpojums izpildīts nekvalitatīvi, Līguma noteikumiem un/vai Pasūtītāja pieteikumam neatbilstoši. Šajā gadījumā Pasūtītājs 5 (piecu) darba dienu laikā no attaisnojuma dokumenta saņemšanas rakstiski iesniedz Izpildītajam iebildumus, savukārt Izpildītājs   
     **5 (piecu) darba dienu** laikā par saviem līdzekļiem novērš sniegtā Pakalpojuma trūkumus.
  2. Ja pēc Pakalpojuma pieņemšanas – nodošanas akta abpusējas parakstīšanas Pasūtītājs   
     konstatē, ka Pakalpojums ir veikts nekvalitatīvi, Līguma nosacījumiem neatbilstoši, Pasūtītājs nosūta Izpildītājam rakstveida pretenziju un uzaicina Izpildītāju Pasūtītāja norādītā adresē un termiņā ierasties sagatavot aktu par konstatētajiem trūkumiem. Izpildītāja neierašanās gadījumā Pasūtītājs ir tiesīgs sagatavot aktu par konstatētajiem trūkumiem bez Izpildītāja klātbūtnes un nosūtīt sagatavoto aktu par konstatētajiem trūkumiem Izpildītājam uz Līgumā norādīto elektroniskā pasta adresi, uz kuru nosūtīts Pieprasījums.
  3. Nekvalitatīvi vai Līguma noteikumiem neatbilstoši veikta Pakalpojuma trūkumu novēršanas termiņš **5 (piecu) darba dienu** laikā no akta par konstatētajām neatbilstībām (e-pasta sūtījums) nosūtīšanas dienas.
  4. Gadījumā, ja Pasūtītājs konstatē Pakalpojuma izpildes laikā Transportlīdzeklim nodarītos bojājumus, Pasūtītājs konstatētos bojājumus ieraksta Transportlīdzekļa pieņemšanas-nodošanas aktā. Izpildītājs 3 (trīs) darba dienu laikā novērš konstatētos bojājumus par saviem līdzekļiem vai atlīdzina Pasūtītājam zaudējumus par konstatētiem bojājumiem 15 (piecpadsmit) darba dienu laikā pēc attiecīga Pasūtītāja rēķina saņemšanas, kas tiek izrakstīts pamatojoties uz autoservisa rēķina par bojājumu likvidēšanu pamata.
  5. Izpildītājs nodrošina transportlīdzekļu salona tīrību pēc Pakalpojuma pabeigšanas. Ja Pasūtītājs, pieņemot transportlīdzekli, konstatē netīru vai bojātu salonu, par to tiek ierakstīts pieņemšanas - nodošanas aktā un Izpildītājs nodrošina salona tīrīšanu/bojājumu novēršanu par saviem līdzekļiem 3 (trīs) darba dienu laikā no pieņemšanas - nodošanas akta parakstīšanas.
  6. Pēc rezerves daļu (detaļu) nomaiņas Izpildītājs pēc atsevišķa Pasūtītāja pieprasījuma nodrošina nomainīto (bojāto) rezerves daļu uzrādīšanu Pasūtītāja pilnvarotajai personai 5 (piecu) darba dienu laikā no izpildītā Pakalpojuma pieņemšanas - nodošanas akta parakstīšanas.
  7. Izpildītājs nodrošina Pakalpojumu darba dienās no plkst.9:00 līdz plkst.17.00;
  8. Izpildītājs sniedz Pakalpojumu Izpildītāja piedāvājumā norādītajā autoservisā \_\_\_\_\_\_\_\_\_\_\_\_\_\_\_\_ (*adrese*), vai citā specializētajā autoservisā, ja Pušu pilnvarotās personas par to ir rakstiski (e-pasta veidā) vienojušās.
  9. Izpildītājam Līguma darbības laikā jābūt spēkā esošai Valsts vides dienesta “C” kategorijas piesārņojošas darbības apliecinājumam, kas izsniegts saskaņā ar Ministru Kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
  10. Izpildītājam Līguma darbības laikā jābūt spēkā esošam civiltiesiskās atbildības apdrošināšanas līgumam.
  11. Pēc Pasūtītāja pilnvarotās personas pieprasījuma Izpildītājam **jānodrošina autoevakuatora pakalpojums** Pusēm vienojoties par izpildes laiku. Pirms autoevakuatora pakalpojuma veikšanas, Izpildītājas saskaņo ar Pasūtītāju pakalpojuma cenu, ņemot vērā Līguma 2.9.punktā noteikto.
  12. **Tehniskā palīdzība ar izbraukšanu pie Pasūtītāja pakalpojumu** (turpmāk – Tehniskā palīdzība), Izpildītājs nodrošina 24 stundu laikā pēc Pasūtītāja pilnvarotās personas pieteikuma nosūtīšanas e-pastā brīža vai Pusēm vienojoties par citu izpildes laiku. Ja Pušu pilnvaroto personu saskaņotajā termiņā Tehnisko palīdzību objektīvu iemeslu dēļ veikt nav iespējams, Pušu pilnvarotās personas vienojas par izpildes termiņa pagarināšanu.

1. **GARANTIJAS SAISTĪBAS**
   1. Ar kvalitatīvu, Līguma prasībām atbilstošu Pakalpojumu Līguma ietvaros saprotams Pakalpojums, kas atbilst Līguma noteikumiem, normatīvajos aktos noteiktajām prasībām attiecībā uz Pakalpojuma izpildes kvalitāti un Izpildītāja piedāvājumu Iepirkuma procedūrā.
   2. Ar kvalitatīvu Preci Līguma ietvaros saprotama Prece, kas atbilst Preces ražotāja standartiem, spēkā esošiem normatīvajiem aktiem attiecībā uz Preci un Līguma noteikumiem.
   3. Pakalpojuma/Preces kvalitātei jāatbilst spēkā esošiem standartiem, kādi ir noteikti šādas kategorijas Pakalpojumam/Precei.
   4. Izpildītājs ir atbildīgs par veikto darbu un nekvalitatīvu darbu gadījumos apņemas segt radītos zaudējumus, kas radušies Pasūtītājam saistībā ar bojājumu novēršanu.
   5. Garantijas nosacījumi:
      1. par uzstādītām jaunām rezerves daļām un apkopes materiāliem 12 (divpadsmit) mēneši, ja ražotājs nav noteicis ilgāku termiņu, no pakalpojuma pieņemšanas – nodošanas akta parakstīšanas;
      2. par veiktajiem remonta darbiem, tai skaitā veiktajām tehniskajām apkopēm – vismaz 12 (divpadsmit) mēneši no pakalpojuma pieņemšanas – nodošanas akta parakstīšanas dienas[[6]](#footnote-7);
      3. par uzstādītām lietotām vai atjaunotām rezerves daļām 6 (seši) mēneši no pakalpojuma pieņemšanas – nodošanas akta parakstīšanas dienas;
      4. hidraulisko iekārtu un aprīkojuma remonta darbiem – vismaz 3 (trīs) mēneši no pakalpojuma pieņemšanas – nodošanas akta abpusējas parakstīšanas dienas
      5. Termiņu garantijai Izpildītājs norāda pieņemšanas - nodošanas aktā.
   6. Izpildītājs Līguma 4.5.punktā minētajā garantijas laikā bez atlīdzības novērš transportlīdzeklim defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojuma sniegšanas laikā, pilnībā atjaunojot to funkcionalitāti.
   7. Pasūtītāja darbinieks nogādā Izpildītājam attiecīgo transportlīdzekli garantijas saistību izpildei. Par attiecīgā transportlīdzekļa pieņemšanu Izpildītāja darbinieks paraksta remontā nodotā transportlīdzekļa pieņemšanas - nodošanas aktu.
   8. Izpildītājs veic bezmaksas remontu, atjaunojot transportlīdzekļa funkcionalitāti, 5 (piecu) darba dienu laikā no Līguma 4.7.punktā minētās pieņemšanas - nodošanas akta parakstīšanas.
2. **PUŠU ATBILDĪBA**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/ vai bezdarbību un nodarītajiem zaudējumiem.
   2. Izpildītājs atbild par visiem bojājumiem, kas nodarīti Pakalpojuma izpildei nodotajām Pasūtītāja Transportlīdzeklim. Izpildītājs ir atbildīgs par jebkuru Pakalpojuma izpildē nodarbināto un piesaistīto trešo personu rīcību (arī bezdarbību), it kā tā būtu Izpildītāja rīcība vai bezdarbība. Pēc Pasūtītāja pieprasījuma Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt izpildītāja nodarbināto vai piesaistīto trešo personu rīcības (arī bezdarbības) rezultātā.
   3. Par Līgumā paredzēto maksājumu samaksas termiņu neievērošanu Izpildītājs ir tiesīgs pieprasīt Pasūtītājam maksāt līgumsodu 0,1% apmērā no nokavēto maksājumu summas par katru nokavēto dienu.
   4. Par Pakalpojuma nesniegšanu Līgumā noteiktajā termiņā, Pasūtītājam ir tiesības prasīt no Izpildītāja līgumsodu 0,1% apmērā no kavētās Pakalpojuma daļas summas par katru nokavēto dienu.
   5. Par Līgumā noteikto trūkumu novēršanas termiņa nokavējumu Pasūtītājam ir tiesības prasīt no Izpildītāja līgumsodu 0,1% apmērā no Pakalpojuma daļas vērtības par katru nokavēto dienu.
   6. Līgumsoda samaksa neatbrīvo Puses no Līgumā atrunāto saistību pilnas izpildes. Līgumsoda summa netiek ieskaitīta zaudējumu atlīdzībā.
   7. Pasūtītājam ir tiesības ieturēt līgumsodu no Izpildītājam izmaksājamās summas.
   8. Līguma 5.3, 5.4. un 5.5. punktos noteiktajā gadījumā kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildīto saistību apmēra.
   9. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   10. Izpildītājs drīkst veikt apakšuzņēmēja nomaiņu un/vai iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
3. **LĪGUMA DARBĪBAS TERMIŅŠ, GROZĪJUMU VEIKŠANA LĪGUMĀ UN LĪGUMA IZBEIGŠANA**
   1. Līgums stājas spēkā brīdī, kad to parakstījušas Puses, un ir spēkā līdz Pušu saistību pilnīgai izpildei.
   2. Līgums ir spēkā **4 (četrus) gadus** no Līguma noslēgšanas brīža vai līdz Līguma summas bez PVN apguvei atkarībā no tā, kurš no nosacījumiem iestājas pirmais.
   3. Puses var pagarināt Līguma darbības termiņu, ja Līguma noteiktajā termiņā Līguma summa bez PVN nav apgūta. Puses ir tiesīgas pagarināt Līguma darbības termiņu līdz 6 (sešiem) mēnešiem.
   4. Līguma pielikumi, kā arī jebkuri grozījumi Līgumam, ir spēkā tikai tad, ja tie izdarīti rakstveidā un tos parakstījušas abas Puses. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
   5. Līgums ir saistošs Pušu tiesību un saistību pārņēmējiem.
   6. Pasūtītājam ir tiesības vienpusēji atkāpties no Līguma šādos gadījumos:
      1. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma;
      2. Izpildītājs 2 (divas) reizes nav ievērojis Līgumā noteikto Pakalpojuma sniegšanas termiņu, par ko ir sagatavotas rakstiskas pretenzijas;
      3. Pasūtītāju neapmierina Izpildītāja veikto Pakalpojumu kvalitāte, par ko Izpildītājam vismaz 2 (divas) reizes izteikti rakstveida iebildumi vai nosūtītas 2 (divas) pretenzijas;
      4. Izpildītājs apzināti Pasūtītājam sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
   7. Pasūtītājam ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   8. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 2.1.punktā, apmērā.
   9. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/files/pamatrincipi_sadarbibas_partneriem_2025.pdf>. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
   10. Pasūtītājam ir tiesības vienpusēji izbeigt Līgumu pirms termiņa, nenorādot Līguma izbeigšanas iemeslus, iesniedzot Izpildītājam rakstisku paziņojumu 30 dienas iepriekš. Šajā gadījumā Pasūtītājam pienākums ir veikt savstarpējos norēķinus ar Izpildītāju atbilstoši faktiski saņemtiem pakalpojumiem, ko apliecina abpusēji parakstīts pieņemšanas - nodošanas akts un attiecīgi Izpildītāja sagatavots rēķins.
4. **NEPĀRVARAMA VARA**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
   3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma izbeigšanas rezultātā.

**8. KONFIDENCIALITĀTE**

* 1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
  2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
  3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

1. **CITI LĪGUMA NOTEIKUMI**
   1. Puses nosaka, ka ar Līguma izpildi saistītos jautājumus risinās Pušu pilnvarotās personas:

9.1.1.no Pasūtītāja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_.

9.1.2. no Izpildītāja puses – \_\_\_, tālr.: \_\_\_\_, e-pasts: \_\_\_;

9.1.3. šīm personām ir tiesības attiecīgi pieteikt un pieņemt Pakalpojumu, saskaņot darbu tāmes, parakstīt rēķinus, nosūtīt pretenzijas, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.

* 1. Par Izpildītāja informēšanu par darba vides riskiem, Pasūtītājs nozīmē atbildīgo personu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_.
  2. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot e-pasta adreses.
  3. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
  4. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
  5. Pēc līguma parakstīšanas visas iepriekšējās sarunas un sarakste, kas bija līdz līguma parakstīšanai, zaudē spēku.
  6. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
  7. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
  8. Līguma nodaļu nosaukumi izmantoti teksta pārskatāmībai un tie nevar tikt izmantoti līguma noteikumu interpretācijai un skaidrošanai.
  9. Līgums un tā pielikumi sagatavots un parakstīts elektroniski, izmantojot drošu elektronisko parakstu un satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts.
  10. Pielikumi:

Līguma 1. pielikums „Tehniskā specifikācija” uz \_\_ (\_\_\_\_) lapas.

Līguma 2. pielikums „Tehniskais piedāvājums” uz \_\_ (\_\_\_\_) lapas.

Līguma 3. pielikums „Finanšu piedāvājums” uz \_\_ (\_\_\_\_) lapas.

1. **PUŠU REKVZĪTI UN PARAKSTI**

|  |  |  |
| --- | --- | --- |
| **Pasūtītājs:** |  | **Izpildītājs:** |
| **RP SIA “Rīgas satiksme”**  Reģ. Nr. 40003619950  juridiskā adrese: Kleistu iela 28, Rīga, LV-1067  biroja adrese: Vestienas iela 35, Rīga LV-1035  Banka: AS “Citadele Banka”  Kods: PARXLV22  Konts: LV56PARX0006048641565 |  | **\_\_\_\_**  Juridiskā adrese \_\_\_\_\_\_\_  Banka: \_\_\_\_ Kods: \_\_\_\_\_\_\_ Konta Nr.: \_\_\_\_\_\_ |

|  |  |  |
| --- | --- | --- |
| \_\_\_\_\_\_\_\_. \_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_ |

1. Punktu aprēķinam kritērijā “B” tiks izmantota kopējā gabaldarbu cena par visiem norādītajiem gabaldarbiem atbilstoši to plānotajam apjomam. Tā kā diagnostikas darbu apjomu nav iespējams prognozēt, tad kopējās gabaldarba cenas aprēķinam kritērijā B diagnostikas darbi tiks summēti klāt, pieņemot, ka katrs diagnostikas darbs līguma darbības laikā tiks veikts 1 (vienu) reizi. [↑](#footnote-ref-2)
2. Tehniskās specifikācijas aktualizācijas datums: 2025.gada 15.janvārī. [↑](#footnote-ref-3)
3. Tehniskā apkope veicama saskaņā ar iekārtas ražotāja apkopju instrukciju (reglamentu) ne retāk kā reizi gadā vai vadoties pēc darba stundu starpapkopju intervāliem – atkarībā, kurš no nosacījumiem iestājas pirmais. [↑](#footnote-ref-4)
4. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-5)
5. Punktu aprēķinam kritērijā “B” tiks izmantota kopējā gabaldarbu cena par visiem norādītajiem gabaldarbiem atbilstoši to plānotajam apjomam. Tā kā diagnostikas darbu apjomu nav iespējams prognozēt, tad kopējās gabaldarba cenas aprēķinam kritērijā B diagnostikas darbi tiks summēti klāt, pieņemot, ka katrs diagnostikas darbs līguma darbības laikā tiks veikts 1 (vienu) reizi. [↑](#footnote-ref-6)
6. Piemēram, atskrūvējās kāda no iepriekš uzstādītajām rezerves daļām, atkārtoti parādījusies eļļas noplūde no iepriekš novērstās eļļas noplūdes vietas, atkārtoti jāregulē mezgls, kas iepriekš jau tika regulēts u.c. līdzīga rakstura gadījumi. [↑](#footnote-ref-7)